Մայիսի 29-ին Կիևի «Ուկրաինայի տուն» կենտրոնում տեղի ունեցավ Հայաստանի Առաջին հանրապետության 100-րդ տարեդարձին նվիրված կոնֆերանս, որին հաջորդեց տոնական համերգը: Քննարկումը կազմակերպել էր «Ուկրաինայի հայերի ազգային կոնգրես»-ը, որին մասնակցում էին կոնգրեսի նախագահ Աշոտ Ավանեսյանը, Ուկրաինայում Հայաստանի դեսպան Անդրանիկ Մանուկյանը, Ուկրաինայի հայերի միության փոխնախագահ Դավիթ Մկրտչյանը, Կիևի հայ համայնքի ղեկավար Նորիկ Գևորգյանը, Հայ առաքելական եկեղեցու Ուկրաինայի թեմի Տեր Կարապետ քահանա Ղարիբյանը, պաշտանատար անձինք, գիտական հանրությանն ներկայացուցիչներ: Կոնֆերանսին մասնակցում էին Ուկրաինայի ավելի քան 3 տասնյակ ազգային փոքրամասնությունների ներկայացուցիչներ, լրագրողներ, հասարակական կազմակերպությունների ներկայացուցիչներ, հետազոտողներ և այլք: «Ուկրաինայի հայերի ազգային կոնգրես»-ի հրավերով Կիև էր մեկնել նաև Հայաստանի ազգային արխիվի ներկայացուցիչ, պատմաբան Հայկ Վիրաբյանը: